laion/Wikipedia-Exotic huggingface dataset:
თორელები

თორელები — დიდგვარიან ფეოდალთა საგვარეულო XII-XIV საუკუნეების საქართველოში. სახელწოდება წარმოდგება მათი საგვარეულო მამულიდან — თორი (ახლანდელი ბორჯომის რაიონში). თორის წარმომავლობაზე სამეცნიერო ლიტერატურაში არსებობს სხვადასხვა აზრი: ს. კაკაბაძე თორელებს მიიჩნევს მხარგრძელთა საგვარეულოს განშტოებად. ლ. მუსხელიშვილის აზრით, თორელების სახლი უკავშირდება სამძივართა გვარს, ნ. შოშიაშვილს მიაჩნია, რომ თორელების სახლი წარმოიქმნა გამრეკელთა საგვარეულოდან (პირველად იხსენიება X საუკუნეში), ხოლო გამრეკელი, გვარის აღმნიშვნელი სიტყვა, თორელებში იქცა სახელად. მართლაც XII საუკუნიდან გამრეკელი სახელად გვხვდება მხოლოდ თორელებისა და მათი შთამომავლების — ჯავახიშვილების გვარში (ისევე, როგორც კახა). სამეცნიერო ლიტერატურაში გამოთქმული მოსაზრება (ს. კაკაბაძე, ნ. შოშიაშვილი, სარგის ცაიშვილი), რომ XII-XIII საუკუნეების ქართველი პოეტი შოთა რუსთაველი თორელების საგვარეულოდან იყო და რუსთაველი იმიტომ ეწოდა, რომ მესხეთის რუსთავს ფლობდა სამამულედ. ამას მხარს უჭერს ის გარემოება, რომ თორელების საგვარეულო მესხური იყო და ამ საფეოდალოში შედიოდა რუსთავი, აგრეთვე ისიც, რომ იერუსალიმის ჯვრის მონასტერის აღაპში შოთა იხსენიება მეჭურჭლეთუხუცესად. ეს სახელო კი ამ პერიოდში თორელებს ეპყრათ. XII საუკუნის II ნახევრიდან XIII საუკუნის 60-იან წლებამდე თორელების სახლის თავადები (ე. ი. ფეოდალური საგვარეულოს უფროსები) იყვნენ როგორც საქვეყნოდ გამრიგე მოხელეები (ახალქალაქის ერისთავთერისთავები), ისე დარბაზის რიგის მოხელეები — უწყების მეთაურები (ამილახვრები, ამირსპასალარები, მეჭურჭლეთუხუცესები). ამასთან ერთად, თორელებს ზოგჯერ განსაგებლად ეძლეოდათ სახასო ქვეყნის (ე. ი. სამეფო დომენის) რომელიმე ნაწილიც. მაგ. 1163 წელს ანისის გამგებელი ყოფილა კახა თორელი. ასევე საგამგებლოდ ჰქონდათ თორელებს, როგორც ჩანს, საუფლისწულო დომენი — ძამის ხეობა — და სამეფო დომენი — „კარული ქვეყანა“ (კარის მიმდგომი მხარე). ორივე ეს მხარე მათ შემდეგ საკუთარ მამულად აქციეს („კარული ქვეყანა“ თორელ-ახალციხელებს 1270-იან წლებში მედროვე სადუნ მანკაბერდელმა წაართვა). თორელებმა ხელთ იგდეს სხვა მამულებიც: ახალციხე (სამცხეში), ღობიეთი (ჯავახეთში), ქვემო (ქვემო ქართლში), ძამა (შიდა ქართლში). ამის მიხედვით წარმოიქმნა თორელთა საგვარეულო განშტოებები: ახალციხელი, ღობიარი, ქვეშელი, ძამელი. XII საუკუნიდან თორელების ფეოდალური მფლობელობა გავრცელდა თეძმის ხეობაზეც. აქ XIII საუკუნეში ჩამოყალიბდა თორელ-ჯავახიშვილთა ახალი საფეოდალო, რომელიც XIV საუკუნიდან იქცა ჯავახიშვილთა სათავადოდ. მუსხელიშვილი ლ., თორელთა გენეალოგიის გარკვევის ცდა ჰამამლუს XII საუკუნის წარწერებთან დაკავშირებით, „საქართველოს სახელმწიფო მუზეუმის მოამბე“, 1940, ტ. 10 B; შოშიაშვილი ნ., თორელთა ფეოდალური სახლის ისტორია და შოთა რუსთაველი, კრ.: შოთა რუსთაველი, თბ., 1966; შოშიაშვილი ნ., ქართული საბჭოთა ენციკლოპედია, ტ. 4, თბ., 1979. — გვ. 693.
რას ალ გული

რას ალ გული (არაბ. رأس الغول, „დემონის მმართველი“ ან „მონტრის მმართველი“) — გამოგონილი სუპერბოროტმოქმედი რომელიც ჩნედა DC Comics-ის მიერ გამოცემულ ამერიკულ კომიქსებში. ცნობილია როგორც ბეტმენის მოწინააღმდეგე. შექმნეს ედიტორმა იულიუს შვარტსმა, მწერალმა დენის ო'ნეილმა და მხატვარმა ნილ ადამსმა. პერსონაჟი პირველად გამოჩნდა ბეტმენის #232 კომიქსში სახელად „დემონის ქალიშვილი“, 1971 წლის ივნისში. ის არის ბეტმენის ერთ-ერთი ყველაზე დიდი მოწინააღმდეგე, მას ასევე კონფლიქტი ქონია სუპერმენთან, ისართან და DC-ის სხვა სუპერგმირებთანაც. ცნობილია როგორც მკვლელთა ლიგის ლიდერი, რას ალ გული არაბულად ნიშნავს „დემონის მმართველს“. ის არის სენსეის შვილი. მისი შვილები არიან ტალია ალ გული, ნისა რატკო და დუსან ალ გული, დეიმიან ვეინის ბაბუა. მისი ისტორია მოიცავს ლაზარეს ღრმულს რომელსაც შეუძლია მკვდრების გაცოცხლება, ამ ღრმულის მეშვეობით რას ალ გულმა სიცოცხლე მნიშვნელოვნათ გაიხანგძლივა. რას ალ გული იყო რამდენიმე მედია ადაპტაციებში. პერსონაჟს ანსახიერებდნენ დევიდ ვარნერი ბეტმენი: ანიმაციური სერიებში, ლიამ ნისონი ბნელი რაინდის ტრილოგიაში, მეთიუ ნებლი ისრის ტელესერიალში, ალექსანდე სიდიგი გოთემში და სხვა. IGN-ის ყველადროის 100 საუკეთესო ბოროტმოქმედის სიაში რას ალ გულმა მეშვიდე ადგილი დაიკავა. ვიკიციტატაში არის გვერდი თემაზე: Ra's al Ghul https://web.archive.org/web/20110716115839/http://www.spider-bob.com/villains/dc/RasAlGhul.htm http://www.batmantas.com/cmp/ras.htm http://www.worldsfinestonline.com/WF/batman/btas/bios/rasalghul/ http://www.worldsfinestonline.com/WF/beyond/bios/taliaras/ https://web.archive.org/web/20051126221806/http://www.unstable.com/whoswho/rasalghu.htm http://www.worldsfinestonline.com/WF/superman/episodes/TheDemonReborn/ დაარქივებული 2017-07-12 საიტზე Wayback Machine. http://www.batman-superman.com/batman/cmp/ras.html https://comicvine.gamespot.com/ras-al-ghul/4005-40816/enemies/ ↑ Detective Comics (vol. 1) #840 (March 2008) ↑ McAvennie, Michael; Dolan, Hannah, ed. (2010). „1970s“, DC Comics Year By Year A Visual Chronicle. Dorling Kindersley, გვ. 145. ISBN 978-0-7566-6742-9. „Writer Denny O'Neil once stated that he and artist Neal Adams 'set out to consciously and deliberately to create a villain...so exotic and mysterious that neither we nor Batman were sure what to expect.' Who they came up with was arguably Batman's most cunning adversary: the global eco-terrorist named Ra's al Ghul.“  ↑ Detective Comics (vol. 1) #411 (May 1971) "Editor's Note: In Arabic, 'The Demon's Head'! Literally, Al Ghul signifies a mischief-maker, and appears as the Ghoul of the Arabian Nights!" ↑ Batman Villains Secret Files & Origins #1 (1998) and Arrow (TV series). "Ra's al Ghul's true name is lost in the sands of time. Of all the Dark Knight's foes, 'The Ghoul's Head', as his name translates from Arabic, is perhaps the most dangerous." ↑ „Ra's Al Ghul Is Number 7“. IGN.com.
Game.com

Game.com — მეხუთე თაობის პორტატიული ვიდეო თამაშების კონსოლი, შექმნილი და გამოცემული კომპანია Tiger Electronics-ის მიერ, რათა კონკურენცია გაეწია Nintendo-ს Game Boy-სთვის. Game.com აშშ-ში გამოვიდა 1997 წლის აგვისტოში, იმავე წლის ბოლოს — გაერთიანებული სამეფოში. 1999 წლის შუა პერიოდში გამოიცა კონსოლის შემცირებული ვერსია Game.com Pocket Pro. სისტემა ვიზუალურად წააგავდა Sega-ს Game Gear-ს. იგი მოიხმარდა Sharp-ის SM8521 8-ბიტიანი ცენტრალურ პროცესორს და შავ-თეთრ სენსორულ ეკრანს. ფუნქციონირებისთვის ესაჭიროებოდა 4 ცალი AA ბატარეა ან AC ადაპტერი. ორიგინალ მოდელს ინტერნეტზე მისაერთებლად ჰქონდა 14,4 kbit/s მოდემის მხარდაჭერა მრავალმოთამაშიან რეჟიმში სათამაშოდ. Game.com პირველი კონსოლია, რომელსაც გააჩნდა სენსროული ეკრანი და ინტერნეტზე მიერთების შესაძლებლობა. მისი თავდაპირველი ფასი შეადგენდა 69.95 აშშ დოლარს. მასში ჩაშენებული იყო ბანქოს თამაში „Solitaire“, ხოლო კომპლექტში მოჰყვებოდა თამაში: „Lights Out“. საერთო ჯამში სისტემაზე გამოიცა 20 თამაში, რომელთა უმეტესობა შეიმუშავა Tiger Electronics-მა. კარტრიჯის ფასი მერყეობდა 14-დან 30 დოლარამდე. 1999 წლის ივნისში 29.99 აშშ დოლარად გამოვიდა კონსოლის შემცირებული ვერსია Game.com Pocket Pro, რომელიც ხელმისაწვდომი იყო ხუთ სხვადასხვა ფერში. წინამორბედისგან განსხვავებით ესაჭიროებოდა მხოლოდ ორი ცალი AA ბატარეა, თუმცა არ გააჩნდა ინტერნეტთან დაკავშირების ფუნქცია. 2000 წელს მისი წარმოება შეწყდა. საერთო ჯამში გაიყიდა Game.com-ის 300,000-ზე ნაკლები ეგზემპლარი. შეგიძლიათ იხილოთ მედიაფაილები თემაზე „Game.com“ ვიკისაწყობში. Game.com-ის ოფიციალური საიტი (დაარქივებული) Game.com საიტზე Curlie Game.com — SegaRetro ↑ „Computerworld“. 31 (51). IDG Enterprise: 63. ISSN 0010-4841. დამოწმება journal საჭიროებს |journal=-ს (დახმარება) ↑ Beck, Rachel (10 თებერვალი, 1997). „New toys linked to movies“. Battle Creek Enquirer. Associated Press. ციტირების თარიღი: 25 ნოემბერი, 2017. შეამოწმეთ თარიღის პარამეტრი |accessdate= და |date=-ში (დახმარება) ↑ Simross, Lynn (12 აგვისტო, 1997). „Play, Then Get Serious“. Los Angeles Times. ციტირების თარიღი: 25 ნოემბერი, 2017. შეამოწმეთ თარიღის პარამეტრი |accessdate= და |date=-ში (დახმარება) ↑ 4.0 4.1 „New Handheld Roars into Portable Market“. Electronic Gaming Monthly. Ziff Davis (94): 19. მაისი, 1997. შეამოწმეთ თარიღის პარამეტრი |date=-ში (დახმარება) ↑ Beuscher, Dave. Game.com Biography. AllGame. დაარქივებულია ორიგინალიდან — 14 ნოემბერი, 2014. ↑ „Game-player plus“. Philadelphia Daily News. 21 აგვისტო, 1997. ციტირების თარიღი: 25 ნოემბერი, 2017. შეამოწმეთ თარიღის პარამეტრი |accessdate= და |date=-ში (დახმარება) ↑ Games for the Game.com. AllGame. დაარქივებულია ორიგინალიდან — 14 ნოემბერივმნ, 2014. ↑ Reparaz, Mikel (29 მარტი, 2011). „The Top 7... failingest handhelds“. GamesRadar. დაარქივებულია ორიგინალიდან — 2019-09-02. ციტირების თარიღი: 18 სექტემბერი, 2018. შეამოწმეთ თარიღის პარამეტრი |accessdate= და |date=-ში (დახმარება) ↑ „Tiger Roars“. GamePro. ივლისი, 1999. p. 42. ციტირების თარიღი: 8 სექტემბერი, 2018. შეამოწმეთ თარიღის პარამეტრი |accessdate= და |date=-ში (დახმარება) ↑ Zigterman, Ben (December 16, 2013). „The 10 worst video game consoles of all time“. bgr.com.
კეტონი

კეტონი — ფუნქციური ჯგუფი სტრუქტურით RC(=O)R', სადაც R და R' არის ნახშირბადშემცველი სხვადასხვა ნაერთი. კეტონები და ალდეჰიდები არიან მარტივი ნაერთები რომლებიც შეიცავენ კარბონილის ჯგუფს (ანუ ნახშირბადი დაკავშირებულია ჟანგბადთნ ორმაგი ბმით). ბევრ მათგანს დიდი მნიშვნელობა აქვს ბიოლოგიასა და ინდუსტრიაში. აცეტონი გამოიყენება გამხსნელად, რომელიც ყველაზე პატარა ზომის კეტონია. ალდეჰიდები მიიღება შესაბამისი პირველადი სპირტის დაჟანგვით. ოქსიდანტებად გამოიყენება კალიუმის პერმანგანატი ან ქრომის ექვს ვალენტიანი ნაერთები: R2CH(OH) + O → R2C=O + H2O an introduction to aldehydes and ketones. Chemguide.co.uk. Retrieved on 2016-10-28. Smith, Michael B.; March, Jerry (2007),Advanced Organic Chemistry: Reactions, Mechanisms, and Structure (6th ed.), New York: Wiley-Interscience, ISBN 978-0-471-72091-1
ვერცხლისფერი თოლია

ვერცხლისფერი თოლია (ლათ. Larus argentatus) — ფრინველი თოლიასებრთა ოჯახისა. მისი სხეულის სიგრძეა 55–67 სმ, მასა 750–1500 გ, ფრთის შლილი დაახლ. 140 სმ. შებუმბვლა — ვეჟან-რუხი, ფრთის ბოლოები მუქია თეთრლაქებიანი მოხატულობით, ფეხები ვარდისფერი. ახალგაზრდა ფრინველები მურა-ჭრელი ფერისანი არიან მკრთალი ფეხებითა და მუქი ნისკარტით. მოზრდილ ფრინველებს ნისკარტი ყვითელი აქვთ, მის ქვედა ნაწილზე კი წითელი ლაქა ატყვიათ. თვალის ფერადი გარსი ღიაა, ქუთუთოები ყვითელი ან წითელი. ზამთრის მოკაზმულობაში თავსა და კისერზე მუქი ფხაჭები ჩნდება. ფლობს ჩხავილის, ხარხარის, ყმუილის, კნავილისა და კრუხუნის მსგავსი ხმების ნაკრებს. ბინადრობს ჩრდილოეთ ამერიკის ჩრდილოეთი ნაწილის წყალსატევებსა და დასავლეთ და ჩრდილოეთი ევროპის ზღვის სანაპიროებზე, ბალტიის, თეთრი და ბარენცის ზღვების ჩათვლით; განსაკუთრებით მრავალრიცხოვანია ჩრდილოეთ ატლანტიკაში. იზამთრებს ყველა მატერიკის ზღვის სანაპიროს გასწვრივ ზომიერი სარტყლიდან თითქმის ეკვატორამდე. თევზისა და მრავალნაირი ხმელეთის უხერხემლოს გარდა, აგრეთვე ხშირად იკვებება თევზის სარეწის ნარჩენებით, სანარცხეებსა და სანაგვეებში არსებული საკვებად ვარგისი ნაგვით. ადგილ-ადგილ კვერცხისა და ბარტყების მოსპობით ზიანს აყენებს სხვა ფრინველებს (მ. შ. სუსხურებს). მობუდარ კოლონიებს ქმნიან როგორც ზღვის კუნძულებზე, ისე შიდა წყალსატევების ნაპირებზე, ევროპაში — ხშირად საპორტო სახლების სახურავებზე. წყვილები მუდმივია (ანუ მონოგამური), დედალი დებს 2–3 კვერცხს, კრუხობა 4 კვირა გრძელდება; ბარტყები ნახევრადწიწილოვანი ტიპისაა, 5 კვირის ასაკში ფრენას იწყებენ. მსოფლიოში ვერცხლისფერი თოლიის 1 მილიონზე მეტი წყვილია. Коблик Е. А. СЕРЕБРИСТАЯ ЧАЙКА დაარქივებული 2019-09-02 საიტზე Wayback Machine. // Большая российская энциклопедия. Том 30. Москва, 2015, стр. 82. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 91, 116, 185.
ბიფენილი

ბიფენილი (ასევე ცნობილი როგორც დიფენილი, ფენილბენზოლი, 1,1′-ბიფენილი) — ორგანული ნივთიერება ფორმულით (C6H5)2. არის სასიამოვნო სუნის მქონე, მყარი (კრისტალური) არომატული ნივთიერება. არ იხსნება წყალში, მაგრამ იხსნება ორგანულ გამხსნელებში, მისი მოლეკულა შედგება ორი ფენილის რგოლისგან. აღსანიშნავია, რომ ის საწყისი მასალაა პოლიქლორირებული ბიფენილების წარმოებისთვის, რომლებსაც ოდესღაც ფართოდ იყენებდნენ დიელექტრიკულ სითხეებსა და სითბოს გადამცემებში. ბიფენილი გვხვდება ბუნებაშიც სხვადასხვა ბუნებრივ წყაროებში და შესაძლებელია მათგან დისტილაციით გამოყოფა. ინდუსტრიულად მისი მიღება ხდება დეალკილაციით. ტოლუოლისგან მოიხლიჩება მეთილის ჯგუფი, ხოლო ბენზოლისგან — წყალბადი: C6H5CH3 + C6H6 → C6H5−C6H5 + CH4 სხვა ხერხით ის მიიღება ბენზოლის დაჟანგვა-დეჰიდრატაციით (წყლის მიხლეჩით): 2 C6H6 + 1⁄2 O2 → C6H5−C6H5 + H2O ამ ხერხით წლიურად საშუალოდ 40 000 000 კილოგრამი ბიფენილი იწარმოება. ↑ 1.0 1.1 1.2 Record in the GESTIS Substance Database of the Institute for Occupational Safety and Health. დაარქივებულია ორიგინალიდან — 2019-03-24. ციტირების თარიღი: 2019-09-02. ↑ Diphenyl. Immediately Dangerous to Life or Health Concentrations (IDLH). National Institute for Occupational Safety and Health (NIOSH) (4 December 2014). ციტირების თარიღი: 17 March 2015. ↑ Adams, N. G., and D. M. Richardson, 1953. Isolation and Identification of Biphenyls from West Edmond Crude Oil. Analytical Chemistry 25 (7): 1073-1074 ↑ Karl Griesbaum, Arno Behr, Dieter Biedenkapp, Heinz-Werner Voges, Dorothea Garbe, Christian Paetz, Gerd Collin, Dieter Mayer, Hartmut Höke "Hydrocarbons" in Ullmann's Encyclopedia of Industrial Chemistry 2002 Wiley-VCH, Weinheim. doi:10.1002/14356007.a13_227
პიკრინის მჟავა

პიკრინის მჟავა — ორგანული ნაერთი ფორმულით (O2N)3C6H2OH. მისი სისტემური დასახელებაა 2,4,6-ტრინიტროფენოლი. პიკრინის მჟავა ერთ-ერთი ყველაზე მჟავური თვისების მქონეა ფენოლებიდან. ჩვეულებრივ სხვა ნიტრირებული ორგანული ნაერთების მსგავსად, პიკრინის მჟავა არის ფეთქებადი ნივთიერება, შესაბამისად ძირითად გამოყენებას ასაფეთქებლებში ჰპოვებს. ასევე გამოიყენება მედიცინასა (ანტისეპტიკურ და დამწვრობის საwინააღმდეგო საშუალებებში) და საღებავების წარმოებაში. ფენოლის ბირთვი ძლიერ აქტიურია ელექტროფილური ჩანაცვლების რეაქციების დროს. პიკრინის მჟავა მიიღება ფენოლის ნიტრირებით. სხვა გზით მიღება ხდება 2,4-დინიტროფენოლის ნიტრირებით. ↑ 1.0 1.1 (2014) Nomenclature of Organic Chemistry : IUPAC Recommendations and Preferred Names 2013 (Blue Book). Cambridge: Royal Society of Chemistry, გვ. 691. DOI:10.1039/9781849733069-FP001. ISBN 978-0-85404-182-4.  ↑ Agrawal, Jai Prakash; Hodgson, Robert (2007-01-11). Organic Chemistry of Explosives (en). John Wiley & Sons. ISBN 9780470059357.  ↑ Green, Arthur George. (1919-04-01) Manufacture of picric acid. US Patent US1299171A. ციტირების თარიღი: 2018-08-26
ბურახი

ბურახი — გამაგრილებელი სასმელი. ამზადებენ ქერის ან ჭვავის ალაოს, ჭვავის ფქვილისა და შაქრისაგან. ზოგჯერ უმატებენ სურნელოვან ნივთიერებასაც (მაგ., პიტნას). თავდაპირველად ამზადებენ ბურახის ტკბილს, შემდეგ ადუღებენ ბურახის საფუარებისა და რძემჟავური ბაქტერიების კომბინირებული კულტურით. 6–12 საათში ტკბილის 20–25 °C ტემპერატურაზე დუღილი მთავრდება, აცივებენ 10–15 °C-მდე და საფუარს ურევენ, ფილტრავენ და ასხამენ კასრებსა და ბოთლებში. ცნობილია აგრეთვე ხილკენკროვანი ბურახი — ვაშლის, ლიმნის, შტოშის და სხვ. ↑ ელერდაშვილი ა., ბურახი // უნივერსალური ენციკლოპედიური ლექსიკონი : [3 ტომად], 1-ლი გამოც., თბ.: ფანტაზია, 2006. ↑ 2.0 2.1 ქართული საბჭოთა ენციკლოპედია, ტ. 2, თბ., 1977. — გვ. 574. ↑ ბურახი // დიდი საბჭოთა ენციკლოპედია [30 ტომად], მთ. რედ. პროხოროვი ა. მ., III გამოც., მოსკ.: გამომც. „საბჭოთა ენციკლოპედია“.
წლის ვიკიმედიელი

წლის ვიკიმედიელი (ინგლ. Wikimedian of the Year) — ყოველწლიური ჯილდო, რომელიც 2011 წელს ვიკიპედიის თანადამფუძნებლის ჯიმი უელსის მიერ დაარსდა, რომელიც ტრადიციულად გადაეცემა ვიკიმანიაზე, ვიკიმედიის მოძრაობაში ძირითადი მიღწევების ხაზგასმისთვის. 2017 წლამდე ჯილდოს „წლის ვიკიპედიელი“ ეწოდებოდა. ჯილდოს მფლობელები არიან: რაუან კენჟეჰანული, „დემი“, რემი მატისი, იჰორ კოსტენკო, ემილი ტემპლ-ვუდი, როუზ სტივენსონ-გუდნაითი, ფელიქს ნარტი, ფარჰად ფატკულინი და ემნა მიზოუნი, ასევე სხვა ანონიმური ავტორი. მთავარი ჯილდოს გარდა, ასევე გადაეცა შვიდი „საპატიო მოხსენიება“. შეგიძლიათ იხილოთ მედიაფაილები თემაზე „წლის ვიკიმედიელი“ ვიკისაწყობში. ↑ Davis, LiAnna. First Ever "Wikipedian of the Year" Motivated by HKS Course. John F. Kennedy School of Government (31 May 2018). დაარქივებულია ორიგინალიდან — 22 აგვისტო 2014. ციტირების თარიღი: 24 July 2014. ↑ 2.0 2.1 2.2 Morris, Kevin. (26 April 2013) Winners of Wikipedia's biggest award still haven't received prize money. The Daily Dot. ციტირების თარიღი: 24 June 2016. ↑ Orlowski, Andrew. (22 December 2014) What's Jimmy Wales going to do with $500k from the UAE?. The Register. ციტირების თარიღი: 24 June 2016. ↑ 4.0 4.1 4.2 4.3 4.4 Erhart, Ed. (24 June 2016) Jimmy Wales names Emily Temple-Wood and Rosie Stephenson-Goodknight as Wikipedians of the Year. Wikimedia Foundation. ციტირების თარიღი: 24 June 2016. ↑ Ukraine Today. (14 September 2014) Ukraine Today: Ihor Kostenko given posthumous annual award (VIDEO). Kyiv Post. ციტირების თარიღი: 24 June 2016. ↑ Savchuk, Iryna. Ukrainian from the Heavenly Hundred becomes Wikipedian of the Year. KyivPost (15 August 2014). ციტირების თარიღი: 20 May 2017. ↑ Kozlenko, Mykola. На Майдані загинув вікіпедист Ігор Костенко Ukrainian. Wikimedia Ukraine (23 February 2014). დაარქივებულია ორიგინალიდან — 22 December 2014. ციტირების თარიღი: 20 May 2017. ↑ 8.0 8.1 8.2 Sutherland, Joe. 2015 Wikipedians of the Year unveiled in Mexico. Wikimedia Foundation (31 July 2015). ციტირების თარიღი: 24 June 2016. ↑ Mizrahi, Ruby. Writing Ghana into Wikipedia: Felix Nartey. Wikimedia Foundation (11 January 2017). ციტირების თარიღი: 15 August 2017. ↑ Elsharbaty, Samir. Felix Nartey named Wikimedian of the Year for 2017. Wikimedia Foundation (16 January 2017). ციტირების თარიღი: 18 August 2017. ↑ 11.0 11.1 (English) Wikimania 2017 Closing Ceremony. 13 August 2017. https://www.youtube.com/watch?v=DHQqUjESjSA. ↑ 12.0 12.1 (English) Wikimania 2018 Closing Session. 22 July 2018. https://www.youtube.com/watch?v=Jys_0QVqtPw&t=45m51s. ↑ „Kazan resident bestowed honorable title Wikimedian of the Year“. russkiymir.ru. 24 July 2018. დაარქივებულია ორიგინალიდან — 25 დეკემბერი 2018. ციტირების თარიღი: 2 სექტემბერი 2019. ↑ 14.0 14.1 14.2 14.3 Meet Emna Mizouni, the newly minted 2019 Wikimedian of the Year. Wikimedia Foundation (18 August 2019). ციტირების თარიღი: 18 August 2019. ↑ Elsharbaty, Samir. (2018-07-26) Farkhad Fatkullin named Wikimedian of the Year for 2018 en. ციტირების თარიღი: 2018-07-28 ↑ „A Physicist Is Writing a Wikipedia Entry Every Single Day to Promote Women in Science“. ScienceAlert (ინგლისური). 26 July 2018.
ივანე გიორგბერიძე

ივანე ალექსის ძე გიორგბერიძე (დ. 25 ივლისი, 1906, ხონი — გ. 24 ოქტომბერი, 1994, თბილისი) — ქართველი აგრონომი. სოფლის მეურნეობის მეცნიერებათა კანდიდატი (1952), პროფესორი (1961), აფხაზეთის ავტონომიური რესპუბლიკის (1961) და საქართველოს მეცნიერებათა დამსახურებული მოღვაწე (1966). 1934 წელს დაამთავრა მოსკოვის კ. ტიმირიაზევის სახელობის სასოფლო-სამეურნეო აკადემია. 1957 წლიდან იყო ქუთაისის სასოფლო-სამეურნეო ინსტიტუტის დირექტორი, 1959–1973 წლებში — საქართველოს სუბტროპიკული მეურნეობის ინსტიტუტის რექტორი, 1973–1992 წლებში — საქართველოს სასოფლო-სამეურნეო ინსტიტუტის მემცენარეობის კათედრის პროფესორ-კონსულტანტი. დაამუშავა დასავლეთ საქართველოს პირობებში საკონსერვო ბოსტნეულის აგროტექნიკური საკითხები. შეისწავლა მწვანე ბარდის ჯიშების აგროტექნიკა და დანერგა ისინი საქართველოში როგორც შუალედური კულტურები. მისი ავტორობითა და თანაავტორობით გამოყვანილი და სელექციურად გაუმჯობესებულია საკონსერვო ხილბოსტნეულის 23 ჯიში. მიღებული აქვს სახელმწიფო ჯილდოები. ენციკლოპედია „საქართველო“, ტ. 2, თბ., 2012. — გვ. 15-16.
გამრეკელი თორელი

გამრეკელი კახას ძე თორელი, XIII საუკუნის 30-40-იანი წლებში მოღვაწე, ქართველი დიდგვაროვანი ფეოდალი, ახალქალაქის (ე. ი. ჯავახეთის) ერისთავთერისთავი, მეჭურჭლეთუხუცესი. 30-იან წლებში სხვა დიდ ფეოდალებთან ერთად მიენდო მონღოლებს, რომლებმაც თორელს დაუტოვეს მისი სამამულე და სახელო ქვეყნები. 1245 წელს თორელი მონღოლებმა, ერთ-ერთი დუმნის (ჯავახეთი და სამცხე კარნუ-ქალაქამდე) თავად დანიშნეს. მონაწილეობდა კოხტასთავის შეთქმულებაში მონღოლთა წინააღმდეგ. მომხრე იყო დავით ლაშას ძის გამეფების. 40-იანი წლების შემდეგ ის წყაროებში აღარ იხსენიება. კაკაბაძე ს., მიქელ კათალიკოსის დაწერილი ორი სიგელი XIII საუკუნისა, «საისტორიო მოამბე», 1945, ტ. 1; მუსხელიშვილი ლ., თორელთა გენეალოგიის გარკვევის ცდა ჰამამლუს XII საუკუნის წარწერებთან დაკავშირებით, «საქართველოს სახელმწიფო მუზეუმის მოამბე», 1940, ტ. 10 B; შოშიაშვილი ნ., თორელთა ფეოდალური სახლის ისტორია და შოთა რუსთაველი, კრ.: შოთა რუსთაველი, თბ., 1966; შოშიაშვილი ნ., ქართული საბჭოთა ენციკლოპედია, ტ. 4, თბ., 1979. — გვ. 693.
ჰიდრირება

ჰიდრირება — ქიმიური რეაქცია მოლეკულურ წყალბადსა (H2) და სხვა ნაერთსა თუ ელემენტს შორის. ჩვეულებრივ მიმდინარეობს კატალიზატორის თანაობით, როგორიცაა ნიკელი, პალადიუმი ან პლატინა. პროცესი გამოიყენება ორგანული ნაერთების უჯერი ბმების გაჯერებისთვის. წარმოადგენს წყალბადის ატომების წყვილების დამატებას მოლეკულაში, ხშირად ალკენზე. კატალიზატორი საჭიროა, რათა რეაქცია იყოს გამოსავლიანი; კატალიზატორის გარეშე ჰიდრირება ხდება ძალიან მაღალ ტემპერატურაზე. ჰიდრირებით ნახშირწყალბადებში ჯერდება ორმაგი და სამმაგი ბმები. სხვადასხვა ნაერთების ჰიდრირება კარვონის ჰიდრირება ჰომოგენური ვილკინსონის კატალიზატორის გამოყენებით. ფენილაცეტილენის ნაწილობრივი ჰიდრირება ლინდლარის კატალიზატორით. იმინის ჰიდრირება ნიკელ-ალუმინის კატალიზატორით(ერთ-ერთი ხშირად გამოყენებადი ჰეტეროგენული კატალიზატორი). რეზორქინოლის ნაწილობრივი ჰიდრირება ნიკელ-ალუმინის კატალიზატორით. მალონმჟავას ჰიდრირება. ↑ Hudlický, Miloš (1996). Reductions in Organic Chemistry. Washington, D.C.: American Chemical Society, გვ. 429. ISBN 978-0-8412-3344-7.  ↑ S. Robert E. Ireland and P. Bey (1988). "Homogeneous Catalytic Hydrogenation: Dihydrocarvone". Organic Syntheses.; Collective Volume, 6, p. 459 ↑ Amoa, Kwesi (2007). „Catalytic Hydrogenation of Maleic Acid at Moderate Pressures A Laboratory Demonstration“. Journal of Chemical Education. 84 (12): 1948. doi:10.1021/ed084p1948.
Polybona Films

Beijing Polybona Film Distribution Co. Ltd. (ჩინ.: 保利博納電影發行公司), აგრეთვე ცნობილი როგორც Polybona Films ან Bona Film Group) — ჩინური კინომწარმოებელი და დისტრიბუტორი კომპანია, რომლის შტაბ-ბინა მდებარეობს პეკინში. დაარსდა 1999 წელს. არის China Poly Group-ის შვილობილი კომპანია და ერთ-ერთი უმსხვილესი კინოდისტრიბუტორი ჩინეთში. ოფიციალური საიტი
Sony Pictures Motion Picture Group

Sony Pictures Entertainment Motion Picture Group (საზოგადოდ ცნობილი როგორც Sony Pictures Motion Picture Group, აბრევიატურა SPMPG, ყოფილი სახელწოდება Columbia TriStar Motion Picture Group) — ამერიკული კინომწარმოებელი და დისტრიბუტორი კომპანია, Sony Pictures Entertainment-ის დივიზია, დაარსებული Columbia TriStar Motion Picture Group-ის სახელწოდებით 1998 წელს, ჰოლივუდში. ამჟამინდელი სახელი მიიღო 2013 წელს. Sony Pictures Movies დაარქივებული 2005-07-06 საიტზე Wayback Machine. ↑ "Sony Hitches TriStar to Col", Variety, 31 მარტი, 1998.
გამრეკელი თორელი (XII საუკუნე)

გამრეკელი კახას ძე თორელი — XII საუკუნის II ნახევრის მოღვაწე ქართველი დიდგვარიანი ფეოდალი. საისტორიო წყაროებში იხსენიება 1177-1190 წლების ამბებთან დაკავშირებით. მან მემკვიდრეობით მიიღოს თორის მამული და თეძმის ხეობა, აგრეთვე სახელო ქვეყანა - ჯავახეთი, რომელსაც განაგებდა როგორც ახალქალაქის ერისთავთერისთავი. 1177 წელს თორელი (ისევე, როგორც სამხრეთ საქართველოს სხვა ფეოდალები) თავის მამასთან ერთად მიემხრო ორბელთა მეთაურობით დემნა უფლისწულის გასამეფებლად მოწყობილ ამბოხებას, მაგრამ შემდეგ, როგორც ჩანს, მიატოვა აჯანყებულები და გიორგი III-ის მხარეზე გადავიდა. ამის შემდეგ იგი თანდათანობით დაწინაურდა სამეფო კარზე. 1185 წელს თამარ მეფემ თორელს უბოძა ამილახვრობა და ციხე-ქალაქი თმოგვი (რომელიც ჩამოერთვა გადაყენებულ მსახურთუხუცეს აფრიდონს). 1186 წელს, ამირსპასალარ სარგის მხარგრძელის სიკვდილის შემდეგ, თამარმა თორელს ამირსპასალარობა უწყალობა. თორელი, როგორც მონაპირე მხარის ჯავახეთის ერისთავთერისთავი, მტრებისგან იცავდა საქართველოს სამხედრო საზღვრებს. 1186-1187 წლებში მან დაამარცხა არანიდან და გელაქუნიდან შემოსული თურქები და განდევნა ისინი პალაკაციოდან და ძაღლისხევიდან (სამხრეთ საქართველო). თორელის სარდლობით მეფის ლაშქარმა ჯავახეთში დაამარცხა იური ანდრიას ძის (გიორგი რუსის) გასამეფებლად ამბოხებული ფეოდალები, რომელთაც სურდათ ახალქალაქისა და თმოგვის ხელში ჩაგდება. ამ ამბების შემდეგ თორელი მალევე გარდაიცვალა, რის შემდეგაც თამარმა მის სახლს დაუტოვა როგორც თორის მამული, ისე ახალქალაქის საერისთავთერისთავო, მაგრამ ამირსპასალარობა გადასცა არა თორელის შვილს, არამედ - ზაქარია მხარგრძელს. გამრეკელის სახლს, თამარმა ჩამოართვა აგრეთვე თმოგვი და სამამულედ უწყალობა სარგის ვარამის ძე მხარგრძელის (თმოგველთა სახლის დამფუძნებელს). მუსხელიშვილი ლ., თორელთა გენეალოგიის გარკვევის ცდა ჰამამლუს XII საუკუნის წარწერებთან დაკავშირებით, «საქართველოს სახელმწიფო მუზეუმის მოამბე», 1940, ტ. 10 B; შოშიაშვილი ნ., თორელთა ფეოდალური სახლის ისტორია და შოთა რუსთაველი, კრ.: შოთა რუსთაველი, თბ., 1966; შოშიაშვილი ნ., ქართული საბჭოთა ენციკლოპედია, ტ. 4, თბ., 1979. — გვ. 693.
ჰაფთონი

ჰაფთონი (აზერ. Haftoni) — დაბა აზერბაიჯანში, ლენქორანის რეგიონის ლენქორანის რაიონში. მოსახლეობის რაოდენობა — 2,685 კაცი. ჰაფთონი GEOnet სახელების სერვერზე ↑ http://www.azerpost.az/?options=content&id=188
ჰავზოვა

ჰავზოვა (აზერ. Havzova) — სოფელი აზერბაიჯანში, ლენქორანის რეგიონის ლენქორანის რაიონში. მოსახლეობის რაოდენობა — 2 240 კაცი. ჰავზოვა GEOnet სახელების სერვერზე